text: বগুড়ায় পুলিশ সুপার ব্যাডমিন্টন টুর্নামেন্টের ফাইনাল খেলা অনুষ্ঠিত - Ctgpost.com
  বগুড়ায় পুলিশ সুপার ব্যাডমিন্টন টুর্নামেন্টের ফাইনাল খেলা অনুষ্ঠিত
  বগুড়া প্রতিনিধি : বগুড়ার শেরপুর থানা চত্বরে উৎসব মুখর পরিবেশে পুলিশ সুপার আন্তঃ ইউনিয়ন ব্যাডমিন্টন টুর্নামেন্টের ফাইনাল খেলা গত মঙ্গলবার রাতে অনুষ্ঠিত হয়েছে।
  ফাইনাল খেলা পুর্ব আলোচনা সভায় উপজেলা নির্বাহী কর্মকর্তা মোঃ লিয়াকত আলী শেখের সভাপতিত্বে প্রধান অতিথির বক্তব্য রাখেন বগুড়ার পুলিশ সুপার আলী আশরাফ ভুঞা, বিপিএম। অফিসার ইনচার্জ মোঃ হুমায়ুন কবীরের সার্বিক ত্বত্তাবধানে ও পুলিশ পরিদর্শক তদন্ত বুলবুল ইসলামের সঞ্চালনায় বিশেষ অতিথির বক্তব্য রাখেন, অতিরিক্ত পুলিশ সুপার গাজিউর রহমান, মোঃ কুদরত-ই খুদা শুভ, শেরপুর উপজেলা আওয়ামী লীগের সভাপতিত্বেও পৌর মেয়র বীর মুক্তিযোদ্ধা আলহাজ্ব আব্দুস সাত্তার, সহসভাপতি সাইফুল বারি ডাবলু, মোহাম্মাদ আলী মুন্টু, শহর আওয়ামী লীগের সভাপতি মকবুল হোসেন, সাবেক সাধারণ সম্পাদক শাহ জামাল সিরাজী, শাজাহানপুর থানার অফিসার ইনচার্জ জিয়া লতিফুল ইসলাম।
  আরো উপস্থিত ছিলেন, সাপ্তাহিক তথ্যমালা পত্রিকার সম্পাদক সুজদ বসাক, শেরপুর উপজেলা প্রেসক্লাবের সভাপতি দীপক কুমার সরকার, সাধারণ সম্পাদক রাশেদুল হক, পৌর কাউন্সিলর বদরুল ইসলাম পোদ্দার ববি, দলিল লেখক সমিতির সভাপতি এসএম ফেরদৌস প্রমূখ।
  উক্ত ফাইনাল খেলায় শেরপুর পৌর শহরের টাউন কলোনী ও শাহবন্দেগী ইউনিয়ন অংশ নেয়। খেলায় শাহবন্দেগী ইউনিয়নকে ২-০ গেমে হারিয়ে টাউন কলোনী চ্যাম্পিয়ন হয়।